Øystein Pettersen

Øystein «Pølsa» Pettersen (født 1983) er en norsk TV-personlighet, podkaster, forfatter og tidligere langrennsløper. Han gjorde seg først og fremst bemerket i sprint inntil han i 2014 begynte å satse på langløp.

Han representerte tidlig i sin karriere Linderud Idrettslag, Bækkelagets Sportsklub og Lillomarka Skiklubb, men etter flytting til Lillehammer sommeren 2016 meldte han overgang til Lillehammer Skiklub. Pettersen tilhørte rekrutteringslaget Team Manpower, og senere det norske sprintlandslaget. Fra 2014 var han tilknyttet Team United Bakeries, og fra 2016 Team BN Bank.«Pølsa» har bestemt seg - slutter med sprint og satser på langløp. nrk.no (23. april 2014)

Hans fremste internasjonale meritt er OL-gull i lagsprint under OL i Vancouver sammen med Petter Northug. Han har vunnet mange renn under rulleskifestivalen Blink i Sandnes: 2006, 2009, 2010, 2012 og 2013. I verdenscupsammenheng har han åtte pallplasseringer, alle i sprint. Han kom på fjerdeplass sammenlagt i Ski Classics 2014, vant langløpet La Diagonela i 2015, og kom på tredjeplass i Marcialonga 2015. Etter en overbelastning i 2015/16-sesongen måtte han stå over det meste av Ski Classics 2015/16, men konkurrerte igjen i Ski Classics 2016/17, der han blant annet kom på tredjeplass i La Diagonela.

Pettersen har vært synlig i media, ikke bare for sine sportslige resultater. Han løp naken langs oppløpet da han kom på pallen i verdenscupsprintrennet i Düsseldorf,VG.no - - Håper ingen ble støtt av det, besøkt 30. januar 2017. han lånte bort ski til Chris Jespersen i 2011,Dagbladet.no - - «Pølsa» ga meg sitt aller beste skipar, besøkt 30. januar 2017. og da han vant La Diagonela i 2015 ga han halvparten av premiepengene til Bill Impola, fordi han ledet løpet, men gikk feil og aldri kom i mål.NRK.no - Svenske gikk feil - fikk premiepenger av "Pølsa", besøkt 30. januar 2017. 

 TV-programmer, podkast og bok 
I 2020 var han med i kjendisutgaven av 71° nord på TVNorge.

Sammen med Hans O. Ingholm lager han podkasten Gode Dager, samt podkasten Skipodden som ble sendt for første gang den 18. november 2020.

I 2022 ga han ut boken Helt konge!, utgitt på Gode Dager.

I 2022 kom han på tredjeplass i Maskorama, han var utkledd som «rabagasten».

I 2025 var han programleder og lagleder i NRKs realityserie Team Pølsa, der han gjennom ett år coachet en gruppe tenåringer med ulike funksjonsnedsettelser frem til målet om å gå en runde av skiløypen under VM på ski i Trondheim i mars 2025. For programserien ble han nominert til Gullruten 2025 i klassen beste programleder - reality, livsstil og aktualitet.

 Idrettskarriere 
 Kallenavnet 
Han gikk på skole på Meråker og brukte der en ettersittende treningsdress som ga ham et klumpete utseende, noe som ga ham tilnavnet «Pølsa».

 De første årene 
Pettersen gikk på idrettsfag ved Bjerke videregående skole fra 1999 til 2002. Pettersen spilte som ung gutt ishockey for Hasle-Løren Idrettslag, men det var for krevende treningsbetingelser så han valgte å satse på ski i stedet.Aftenposten: "Pølsa" - skinnet som bedrar

Han fikk en femte- og en sjetteplass i junior-VM i Sollefteå i Sverige i 2003. I 2006 vant han en sprintkonkurranse i Skandinavisk cup på Nes.

Han gjorde seg nasjonalt bemerket ved å vinne et skishow-sprintrenn i Sandnes sommeren 2006 i konkurranse med norgeseliten. Hans utadvendte stil gjorde ham umiddelbart til en yndling hos sportsjournalistene.

 Sesongen 2006/2007 
Sesongen 2006/2007 startet med annenplass individuelt og annenplass i stafett i sprintrennet i Düsseldorf i Tyskland, som var åpningsrennet i verdenscupen. Etter å ha kommet på seierspallen i dette rennet, løp han naken utendørs foran andre løpere og publikum.

Han endte på 28.-plass totalt og 12.-plass i sprintcupen i Verdenscupen i langrenn 2006/07, og han vant Skandinavisk Cup 2006/07, foran Krister Trondsen og John Kristian Dahl. På nasjonalt nivå kom han på 28.-plass i Norgescupen i langrenn 2006/07. I norgesmesterskapet på ski 2007 fikk han sølv på lagsprint, sammen med Remi Andersen, og han kom på åttendeplass på 50 km i NM del 2 i mars.

 Sesongen 2007/2008 
I desember ble det tredjeplass i sprintverdenscupen i Rybinsk i Russland. Dette ble hans eneste pallplass i Verdenscupen i langrenn 2007/08.FIS - Øystein Pettersen - Results 2008, besøkt 29. januar 2017. Han endte på 40.-plass i vedenscupen totalt, og kom på 13.-plass i sprintverdenscupen.FIS - resultater verdenscupen 2008, besøkt 29. januar 2017. I Skandinavisk Cup 2007/08 deltok han bare på Tolga, og fikk bare 24 poeng denne sesongen, og endte med det på 72.-plass.Norges Skiforbund - Scandinavian Cup Cross Country 2007-2008 Men , besøkt 29. januar 2017.

Han fikk én seier i Norgescupen i langrenn 2007/08, og endte på tiendeplass med 241 poeng sammenlagt. Han måtte stå over NM på ski 2008 del 1 på grunn av astmaplager, men under NM del 2 i mars kom han på niendeplass i lagsprint sammen med Remi Andersen.Nettavisen - Stoppes av astma – igjen, besøkt 29. januar 2017.Norges Skiforbund - NM lagsprint 2008 28. mars 2008 , besøkt 29. januar 2017.

 Sesongen 2008/09 
Den 25. januar fikk Pettersen en annenplass i sprintverdenscupen i Otepää i Estland, der Ola Vigen Hattestad vant.FIS - Øystein Pettersen - results 2009, besøkt 29. januar 2017. Han fikk til sammen 174 verdenscuppoeng, alle i sprint, og endte på 44.-plass i verdenscupen sammenlagt og 13.-plass i sprintverdenscupen. Han deltok ikke i Skandinavisk Cup denne sesongen.

I Norgescupen i langrenn 2008/09 vant han tre av rennene, og vant norgescupen sammenlagt med 400 poeng, 36 poeng foran Jens Arne Svartedal.Norges Skiforbund - Spar Cup Langrenn 2008-2009 Senior Menn , besøkt 29. januar 2017. Under NM på ski 2009 del 1 på Gjøvik kom han på 16.-plass på 15+15 km skiathlon og 5.-plass på sprinten.Norges Skiforbund - Ski NM 2009 , besøkt 29. januar 2017. I tillegg fikk han sølv på 3 × 10 km stafett, sammen med Tor Halvor Bjørnstad og Remi Andersen.

 Sesongen 2009/10 
I november ble det en andreplass i sprintverdenscupen i Kuusamo, der Ola Vigen Hattestad vant.FIS - Øystein Pettersem - results 2010, besøkt 29. januar 2017. Han kom på femteplass i sprinten under NM på ski 2010, og han kom på 32.-plass på 3 × 10 km stafett med Lillomarka Skiklubb.Norges Skiforbund - NM ski 2010 , besøkt 29. januar 2017.

Den 22. februar 2010 vant Pettersen OL-gull i lagsprint sammen med Petter Northug i OL i Vancouver. Han endte på 61.-plass i Norgescupen i langrenn 2009/10, og 34.-plass i Verdenscupen i langrenn 2009/10, der han kom på 14.-plass i sprintcupen.Norges Skiforbund - Spar Cup Langrenn 2009-2010 Menn Senior Sluttstilling , besøkt 29. januar 2017.FIS - World Cup 2010 - Cup standing results, besøkt 29. januar 2017.

 Sesongen 2010/11 
Pettersen vant 15 km fristil på rulleski under Blinkfestivalen i Sandnes i juli 2010, og han kom på tredjeplass på sprinten.Dagbladet.no - Bjørgen fortsatt dronning, «Pølsa» abdiserte, besøkt 29. januar 2017. Hans beste enkeltplassering i Verdenscupen i langrenn 2010/11 var en tredjeplass på sprinten på Beitostølen, og han endte på 20.-plass i sprintcupen og 57.-plass totalt i verdenscupen denne sesongen. I Skandinavisk Cup 2010/11 deltok han kun på Savalen, og endte på 120.-plass med 3 poeng.Norges Skiforbund - Scandinavian Cup 2010-2011 Men senior , besøkt 29. januar 2017. I Norgescupen i langrenn 2010/11 endte han på en delt 58.-plass med 60 poeng.Norges Skiforbund - Spar Cup Langrenn 2010-2011 Menn senior , besøkt 29. januar 2017.

Under NM på ski 2011 del 1 ble han slått ut i kvartfinalen på sprinten, og han kom på 27.-plass på 15+15 km skiathlon. På 3 × 10 km stafett kom Lillomarka på 60.-plass.Norges Skiforbund - NM ski 2011 Steinkjer , besøkt 29. januar 2017. Under NM del 2 gikk han femmila, der han kom på 17.-plass, og han kom på 11.-plass på lagsprinten sammen med Magnus Bakke.Norges Skiforbund - Ski-NM Tromsø 2011 , besøkt 29. januar 2017.

 Sesongen 2011/12 
Pettersen kom på delt tredjeplass i Norgescupen i rulleski 2011.Norges Skiforbund - Norges Cup Rulleski 2011 Menn senior , besøkt 29. januar 2017. I november ble det tredjeplass i sprintverdenscupen i Kuusamo. Han fikk til sammen 154 poeng i Verdenscupen i langrenn 2011/12, og kom på 19.-plass i sprintverdenscupen og 53.-plass i verdenscupen sammenlagt.FIS - Øystein Pettersen - 2012, besøkt 29. januar 2017.

Under NM på ski 2012 deltok han på Lillomarkas lag som kom på 32.-plass på 3 × 10 km stafett.Norges Skiforbund - Ski NM 2012 Voss , besøkt 29. januar 2017. Han endte på 61.-plass i Norgescupen i langrenn 2011/12.

 Sesongen 2012/2013 
I Norgescupen i rulleski 2012 vant han sammenlagt, foran Simen Østensen og Eirik Brandsdal.Norges Skiforbund - Norges Cup Rulleski 2012 Menn senior , besøkt 30. januar 2017. Han fikk ingen pallplasseringer i Verdenscupen i langrenn 2012/13, men fikk til sammen 59 verdenscuppoeng, og endte på 34.-plass i sprintverdenscupen og 74.-plass i verdenscupen sammenlagt.FIS - World Cup 2013, besøkt 30. januar 2017. I Skandinavisk Cup 2012/13 kom han på 41.-plass med 70 poeng, og i Norgescupen i langrenn 2012/13 kom han på 21.-plass.

Under NM på ski 2013 del 1 i januar gikk han inn til sjetteplass på 15 km fristil. Han kom på fjerdeplass på sprinten, og på 3 × 10 km stafett fullførte ikke Lillomarka.Norges Skiforbund - NM ski 2013 Hamar , besøkt 30. januar 2017. Under NM del 2 i april 2013 fikk Øystein Pettersen bronse i NM på 50 km fellesstart klassisk stil, der han kom på delt tredjeplass sammen med Hans Christer Holund.

 Sesongen 2013/2014 
I juni 2013 ble Pettersen valgt inn i Det internasjonale skiforbundets utøverkomité for perioden 2013–2015.Dagbladet.no - Øystein Pettersen i FIS-utøverkomité, besøkt 30. januar 2017.

Han deltok i Verdenscupen i langrenn 2013/14, og fikk på nytt en tredjeplass som beste resultat – i lagsprinten i Asiago der han gikk sammen med Eirik Brandsdal. Han kom på 66.-plass i sprintverdenscupen denne sesongen, 95.-plass i distansecupen og 111.-plass totalt. I Skandinavisk Cup 2013/14 kom han på 39.-plass med 87 poeng.Norges Skiforbund - Scandinavian Cup Cross- Country 2013-2014 Men senior , besøkt 30. januar 2017.

På nasjonalt nivå endte han på 46.-plass i Norgescupen i langrenn 2013/14.Norges Skiforbund - Statoil Norgescup Langrenn 2013-2014 Menn senior , besøkt 30. januar 2017. I Norgesmesterskapet på ski 2014 ble han slått ut i kvalifiseringen på sprinten, og på femmila i slutten av mars kom han på tolvteplass.Norges Skiforbund - NM 2014 Lørdag Gålå , besøkt 30. januar 2017.

Team United Bakeries «lånte» Pettersen under Ski Classics 2014, der han kom på fjerdeplass i König Ludwig Lauf og 28.-plass i Vasaloppet, noe som ga en 27.-plass sammenlagt i Ski Classics denne sesongen.Langrenn.com - Øystein Pølsa Pettersen og Niklas Dyrhaug blir langløpere, besøkt 31. januar 2016.Visma Ski Classics - Øystein Pettersen , besøkt 30. januar 2017. I april 2014 signerte han for Team United Bakeries for å satse mer på langløp.Team United Bakeries - Øystein Pettersen er klar for Team United Bakeries , besøkt 30. januar 2017.

 Sesongen 2014/2015 
I august 2014 var Pettersen og åtte andre utøvere i en rulleskiulykke der de kjørte i grøfta, og Pettersen fikk tre brudd i en lillefinger.VG.no - Øystein Pettersen i drama: - Hadde vi ikke hatt hjelm, kunne det ha gått ille, besøkt 30. januar 2017. I januar 2015 vant Pettersen sitt første langløp, La Diagonela i Sveits, og i februar vant han Holmenkollmarsjen – dette var det første året denne ble vunnet med «blanke ski», det vil si uten festesmøring og fraspark.Langrenn.com - Øystein Pettersen: - Sist jeg gikk med feste holdt jeg på å daue, besøkt 30. januar 2017. Han fikk flere gode plasseringer i Ski Classics 2014/15: tredjeplass i Marcialonga og La Sgambeda, fjerdeplass i Vasaloppet, og fjerdeplass sammenlagt med 915 poeng.

 Sesongen 2015/2016 
Pettersen kom på 22.-plass i Marcialonga 2016, men fikk problemer under og etter rennet, grunnet overtrening. Han var også innlagt på sykehus like etter Marcialonga.NRK.no - «Pølsa» gjorde som Northug: – Vi tøyde strikken for langt, besøkt 28. januar 2017.Dagbladet.no - Øystein Pettersen innlagt på sykehus, besøkt 28. januar 2017. Han ble igjen innlagt på sykehus i februar 2016, med de samme symptomene – sliten og med lav puls og vann i kroppen.Dagbladet.no - Øystein «Pølsa» Pettersen innlagt på sykehus, besøkt 28. januar 2017. Han konkurrerte ikke mer denne sesongen.P4.no - Øystein «Pølsa» Pettersen flytter, besøkt 28. januar 2017. Sommeren 2016 flyttet han til Lillehammer og ble medlem av Lillehammer Skiklub.

 Sesongen 2016/2017 
I forkant av sesongen 2016/2017 gikk han ut av Team United Bakeries.VG.no - Øystein «Pølsa» Pettersen vraket – aldri vært mer motivert, besøkt 28. januar 2017. I juli ble Team BN Bank etablert, med blant andre Øystein Pettersen, Simen Østensen og Morten Eide Pedersen.BN Bank - Øystein «Pølsa» Pettersen blir løperkaptein i et knallsterkt nytt langløpslag: Team BN Bank, besøkt 28. januar 2017.

I langløpet La Diagonela 2017 kom han på tredjeplass, og i Marcialonga 2017 kom han på sjetteplass. Løpene var en del av Ski Classics 2016/17.

 Resultatoversikt 
 Ski Classics 
Pallplasser
 Nr. Dato Løp Plass 1.    La Sgambeda  3.  2.    La Diagonela  1.   3.    Marcialonga  3. 4.    Prolog  2.  5.    La Diagonela  3. 

Sammenlagt
 Sesong Lag Sammenlagt Sprint Lag Poeng Plass Poeng Plass Poeng Plass 2013/14  United Bakeries  143  27.  -  -  2240  1. 2014/15  United Bakeries  915  4.  280  1.  3530  2. 2015/16  United Bakeries  239  29.  40  14.  3783  2.

 Verdenscupen i langrenn 
Pallplasser
 Nr. Dato Sted Øvelse Plass Merknad 1.    Düsseldorf  Sprint (F)  2.    2.    Rybinsk  Sprint (F)  3.   3.    Otepää  Sprint (C)  2.   4.    Kuusamo  Sprint (C)  2.   5.    Düsseldorf  Sprint (F)  3.   6.    Kuusamo  Sprint (C)  3.  Etappeseier i mini-tour (Nordic Opening 2011) 7.    Asagio  Sprint (C)  3.  

Sammenlagt
 Sesong Sammenlagt Distanse Sprint Poeng Plass Poeng Plass Poeng Plass 2006/07  184  28.  36  54.  148  12. 2007/08  185  40.  -  -  185  13. 2008/09  174  44.  -  -  174  13. 2009/10  228  34.  16  88.  186  14. 2010/11  107  57.  -  -  107  20. 2011/12  154  53.  -  -  154  19. 2012/13  59 74.  -  -  59  34. 2013/14  29  111.  7  95.  22  66. 2014/15  -  -  -  -  -  - 2015/16  -  -  -  -  -  -

 Continental Cup 
Enkeltseire
 Nr. Dato Sted Øvelse Cup 1. 26. februar 2006  Nes Sprint fri teknikk Skandinavisk Cup 2. 12. desember 2006  Sotkamo/Vuokatti 15 km klassisk Skandinavisk Cup

Sammenlagtplasseringer Skandinavisk Cup
 Sesong Sammenlagt Poeng Plass 2004/05  80  19.  2005/06  365  2.  2006/07  353  1.  2007/08  24  72.  2008/09  -  -  2009/10  -  -  2010/11  3  120.  2011/12  -  -  2012/13  70  41.  2013/14  87  39.  2014/15  -  - 

 Privatliv 
Pettersen er gift og har barn.GD.no - Pettersen giftet seg i vakre Skåbu, besøkt 31. januar 2017.Nettavisen - - Vi skjønner ikke hvor godt vi har det, besøkt 30. januar 2017.

 Se også 
 Liste over kjente elever ved Bjerke videregående skole

 Referanser 

 Eksterne lenker 




Kategori:Norske langrennsløpere
Kategori:Ishockeyspillere for Hasle-Løren IL
Kategori:Norske podkastere
Kategori:Deltakere for Norge under Vinter-OL 2010
Kategori:Langrennsløpere under Vinter-OL 2010
Kategori:Deltakere under Ski-VM 2011
Kategori:Olympiske mestere for Norge
Kategori:Medaljevinnere under Vinter-OL 2010
Kategori:Olympiske medaljevinnere i langrenn
Kategori:71 grader nord kjendis-deltakere
Kategori:Best av de beste-deltakere
Kategori:Mesternes Mester-deltakere
Kategori:Alumni fra Bjerke videregående skole
Kategori:Personer fra Oslo